CELEX: 32020D0669
Language: hu
Date: 2020-05-18 00:00:00
Title: A Bizottság (EU) 2020/669 végrehajtási határozata (2020. május 18.) a 2013/801/EU végrehajtási határozatnak az Innovációs és Hálózati Projektek Végrehajtó Ügynökség innovációs alap végrehajtásával való megbízása tekintetében történő módosításáról

19.5.2020   
               
               
                  HU
               
               
                  Az Európai Unió Hivatalos Lapja
               
               
                  L 156/20
               
            
         A BIZOTTSÁG (EU) 2020/669 VÉGREHAJTÁSI HATÁROZATA
         (2020. május 18.)
         a 2013/801/EU végrehajtási határozatnak az Innovációs és Hálózati Projektek Végrehajtó Ügynökség innovációs alap végrehajtásával való megbízása tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (1) és különösen annak 3. cikke (3) bekezdésére,
         mivel:
         
                     (1)
                  
                  
                     A 2003/87/EK európai parlamenti és tanácsi irányelv (2) innovációs alapot hoz létre az alacsony szén-dioxid-kibocsátású technológiák és eljárások területére irányuló innováció támogatása céljából, valamint a szén-dioxid környezetvédelmi szempontból biztonságos leválasztására és geológiai tárolására irányuló projektek továbbá az innovatív megújulóenergia-technológiák és energiatárolási technológiák kidolgozásának/létrehozásának és működtetésének ösztönzésére.
                  
               
                     (2)
                  
                  
                     Az (EU) 2019/856 felhatalmazáson alapuló bizottsági rendelet (3) 16. cikkének (1) bekezdésével összhangban az innovációs alap végrehajtása közvetlen irányítással vagy közvetett irányítással történik. Az említett rendelet 17. cikke szerint a Bizottság határozhat úgy, hogy bizonyos végrehajtási feladatokat ellátására egy végrehajtó szervet jelöl ki, közvetlen irányítás esetén e feladatokat egy végrehajtó ügynökségre kell átruházni.
                  
               
                     (3)
                  
                  
                     A 2013/801/EU bizottsági végrehajtási határozat (4) létrehozta az Innovációs és Hálózati Projektek Végrehajtó Ügynökséget (a továbbiakban: Ügynökség), és megbízta az Ügynökséget az uniós programok – többek között az Európai Hálózatfinanszírozási Eszköz és a Horizont 2020 – energiaügyet érintő részeinek irányításával.
                  
               
                     (4)
                  
                  
                     Az 58/2003/EK rendelet 3. cikkével összhangban végzett költség-haszon elemzés szerint az innovációs alap egyes részei irányításának az Ügynökségre történő átruházásával hatékonyabban el lehetne érni az innovációs alap célkitűzéseit. Az innovációs alap egyes részei végrehajtásának az Ügynökségre történő átruházása a 2020 és 2030 közötti időszakban mintegy 30,5 millió EUR költségmegtakarítást eredményezne a házon belüli irányítás költségéhez képest, növelné az innovációs alap irányításának hatékonyságát és rugalmasságát, jelentős szinergiákat teremtene az innovációs alap és az Ügynökség által irányított más uniós programok között, valamint növelné a kedvezményezettekhez való közelséget és az uniós finanszírozás láthatóságát.
                  
               
                     (5)
                  
                  
                     Ezért helyénvaló megbízni az Ügynökséget az innovációs alap egyes részeinek irányításával és végrehajtásával.
                  
               
                     (6)
                  
                  
                     A 2013/801/EU végrehajtási határozatot ezért ennek megfelelően módosítani kell.
                  
               
                     (7)
                  
                  
                     Az e határozatban előírt rendelkezések összhangban vannak a Végrehajtó Ügynökségek Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2013/801/EU végrehajtási határozat módosítása
            A 2013/801/EU végrehajtási határozat 3. cikkének (1) bekezdése helyébe a következő szöveg lép:
            
               
                  „(1)   Az Ügynökség a következő uniós programok egyes részeinek végrehajtásáért felelős:
                  
                              a)
                           
                           
                              Európai Hálózatfinanszírozási Eszköz;
                           
                        
                              b)
                           
                           
                              a „Horizont 2020” egyedi program „Társadalmi kihívások” című III. része;
                           
                        
                              c)
                           
                           
                              a 2003/87/EK európai parlamenti és tanácsi irányelv (*1) 10a. cikkének (8) bekezdése alapján létrehozott innovációs alap.
                           
                        
            
         
         
            2. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2020. május 18-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 11., 2003.1.16., 1. o.
         
         
            (2)  Az Európai Parlament és a Tanács 2003/87/EK irányelve (2003. október 13.) az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról (HL L 275., 2003.10.25., 32. o.).
         
            (3)  A Bizottság (EU) 2019/856 felhatalmazáson alapuló rendelete (2019. február 26.) a 2003/87/EK európai parlamenti és tanácsi irányelvnek az innovációs alap működése tekintetében való kiegészítéséről (HL L 140., 2019.5.28., 6. o.).
         
            (4)  A Bizottság 2013/801/EU végrehajtási határozata (2013. december 23.) az Innovációs és Hálózati Projektek Végrehajtó Ügynökség létrehozásáról és a 2008/593/EK határozattal módosított 2007/60/EK határozat hatályon kívül helyezéséről (HL L 352., 2013.12.24., 65. o.).